Im Kontext vum Schwiizer Territorialitätsprinzip, wo de offizielli Status vo de Sprooche nooch geographische Eiheite greglet isch, entscheide d Gmeie un Chreis z Graubünde sälber, was ihri Amts- un Schuelsprooch isch. Nooch Artikel 3 vo de Verfassig achte si debi aber "uff di  herkömmlichi sproochlichi Zämmesetzig un nämme Ruggsicht uff di aagstammte sproochliche Minderheite". Gnau definiert worde isch de romanischi Sproochruum wäge däm nie, un e Gmeind cha ihri Amtssprooch au jederzit ändre, was in andri Kantön nit mögli wär.